tomron87/hebrew-wikipedia-sentences-corpus huggingface dataset:
ואשנטי, שמופיעים בסינגל Pac's life.
מגוון רחב של אמנים תרמו לאלבום, בהם סנופ דוג, לודאקריס, קמיליונר ויאנג באק.
באלבום הופיע יאקי קדאפי, שהיה חבר בהרכב אאוטלוז והיה חבר טוב של שאקור.
באלבום הופיע גם ג'מאל וולארד, אשר התפרסם בזכות תיאורו של הנוטוריוס בי.
הסינגל Pac's Life צולם בטופאק אמארו שאקור מרכז לאמנויות.
האלבום הגיע ב-2006 למקום התשיעי במצעד הבילבורד 200, כשמעל 159,000 יחידות נמכרו בשבוע הראשון לצאתו.
מאז, האלבום מכר מעל 400,000 עותקים, אך נכשל בניסיונו להגיע למעמד זהב למרות ניסיונות הקידום הרבים שלו ושבוע האירועים שלפני צאתו.
Dear Mama (רמיקס, בונוס בבריטניה)
Pac's life הוא הסינגל הראשון של הראפר טופאק שאקור מתוך אלבומו בעל שם זהה Pac's Life, שיצא לאור לאחר מותו בשנת 2006. השיר הופק על ידי L.
Hutton, ומתארחת בו זמרת ה-R&B אשנטי, והראפר T.I..
גרסת השיר השנייה של 2Pac שוחזרה משירו "This Life I Lead".
אמר כי זה כבוד גדול בשבילו לעבוד על שיר של טופאק, ושבצעירותו הוא העריץ את שאקור.
השיר היה להיט באירלנד ובמדינות בריטניה.
הסינגל הגיע למקום הרביעי במצעד הבילבורד של להיטי הרית'ם אנד בלוז, ובערוץ MTV האוסטרלי הסינגל הגיע למקום הראשון ב"להיטי ההיפ הופ - הספירה לאחור", כשעבר להיטים גדולים של 50 cent, אמינם, ג'יי-זי ונאז.
הקליפ של השיר הופיע בבכורה עולמית ברשת המוזיקה BET בארצות הברית ב-22 בנובמבר 2006. הווידאו הבליט הענקת גישה של BET, שבו צופים ראו את התהליך של צילומי הווידאו לשיר.
הקליפ צולם ב"טופאק אמארו שאקור המרכז לאמנויות" שבאטלנטה, והוא הופיע פעם ראשונה ב-MTV ב-28 בנובמבר 2006.
באלבום ישנו רמיקס לשיר שבו משתתף הראפר סנופ דוג ביחד עם T.I.
Pac's Life (גרסת האלבום, עם T.I.
Pac's Life (רמיקס, עם סנופ דוג, T.I.
Paid tha Cost to Be da Bo$$ הוא אלבום האולפן השישי של הראפר האמריקאי, סנופ דוג.
האלבום, שיצא בנובמבר 2002 הגיע למעמד אלבום פלטינה בארצות הברית ונמכר בלמעלה מ-1,300,000 עותקים ברחבי העולם.
מהאלבום יצאו שני סינגלים מצליחים: From tha Chuuuch to da Palace ו-Beautiful, שהפך ללהיט גדול.
לשני הסינגלים, שבהם השתתף הזמר פארל ויליאמס, יצאו קליפים שצולמו בברזיל.
Pages (בתרגום חופשי לעברית: דפים) הוא מעבד תמלילים של חברת אפל.
התוכנה היא חלק מחבילת iWork של החברה המיועדת למערכת ההפעלה OS X.
התוכנה יוצרת בקלות מסמכים מסובכים גרפית כמו הזמנות, ירחונים ועלונים.
התוכנה יודעת לייצא מסמכים בפורמטים הבאים: pages ,doc ,pdf ,html ,rtf, ו-txt.
הגרסה הראשונה של התוכנה הוכרזה בינואר 2005 ושוחררה חודש לאחר מכן.
ב-27 בינואר 2010 שוחררה גרסה של התוכנה למכשירי האייפד.
ב-31 במאי עודכנה גרסת האייפד כדי לתמוך גם במכשירי האייפוד והאייפון.
"Paga De Solteiro Feliz" הוא סינגל שהוקלט על ידי הצמד הברזילאי סימונה & סימריה, בשיתוף עם הדיג'יי אלוק.
השיר יצא לאור ב-5 בינואר 2018, תחת חסותה של חברת התקליטים יוניברסל מיוזיק גרופ, כסינגל שלא מתוך אלבום בדומה ל-"Loka".
עם יציאתו הועלה השיר אל הספוטיפיי, ובין היתר גם לאפל מיוזיק, ולרשתות סטרימינג נוספות.
את השיר כתבו סימונה וסימריה ביחד, והוא הופק על ידי אלוק פטרילו, שערך את המוזיקה.
על השיר הודיעו השתיים באינסטגרם, וכמה ימים לפני צאתו הן פרסמו חלקים מתוך הקליפ שיצא ביחד עם צאתו כסינגל.
הווידאו קליפ הנלווה שצולם לשיר הועלה לערוץ ה-Vevo של השתיים ב-5 בינואר 2018, לאחר שהן הודיעו על כך בכל הרשתות החברתיות.
הקליפ הוא כשם השיר, מסיבת רווקים פרועה שמתקיימת באולם עם אנשים רבים.
באמצע הקליפ נכנסות השתיים אל תוך האולם, ולאחר מכן ניתן לראות את סימריה, כשהיא לבושה בתלבושת פרובוקטיבית כאשר רק כמה רצועות מעור, מכסות את פלג גופה העליון.
נכון למרץ 2020, מונה הצפיות של הקליפ עומד על כ-85 מיליון צפיות.
"Pa' Mala Yo" הוא סינגל שהקליטה זמרת הרגאטון הדומיניקנית נאטי נטשה.
השיר יצא לאור ב-11 בינואר 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI.
השיר בדומה לשאר שיריה של נאטי נטשה, נכתב על ידה והוא שיר בסגנון הרגאטון והפופ הלטיני.
השיר כשמו, מדבר על שני צדדים של נטשה, תוך שהיא שרה על כך שהיא יכולה להיות מלאך ויכולה להיות שטן.
בעטיפת הסינגל, ניתן לראות את שמה של נטשה, כשהוא מעוצב בצורה של שטן.
כבר כשיצא, הצליח השיר להיכנס למצעדי אייטונס רבים, ואף היה לשיר הלטיני השמיני הנמכר ביותר בארצות הברית בשבוע צאתו.
הווידאו קליפ הנלווה שצולם לשיר הועלה לערוצה של נטשה ב-10 בינואר 2019, יום לפני שיצא כסינגל רשמי.
הקליפ זכה להצלחה רבה, וצבר 6.2 מיליון צפיות בפחות מיממה.
כמו כן, בקליפ ניתן לראות את נטשה משחקת בפוקר, לצד משתתפים נוספים וזאת, בנוסף לרקדני ליווי שמופיעים לאורכו.
נכון לספטמבר 2021, מונה הצפיות של הקליפ עומד על למעלה מ-100 מיליון צפיות.
מקוםתאריםמכירותארצות הברית (RIAA)זהב (לטיני)30,000מקסיקו (AMPROFON)זהב30,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם11 בינואר 2019הזרמת מוזיקה • הורדה דיגיטליתסוני לטין • פינה
Pachydiscus הוא סוג של רכיכה נכחדת מקבוצת האמוניטים אשר חי במימי הקרטיקון העליון ונכחד עם הכחדת הקרטיקון הגדולה לפני 66 מיליון שנה.
הוא היה דומה מעט לנאוטילוסיים המודרניים.
המבנה של אמוניט זה היה מסיבי ודמוי ספירלה עם שכבה קדמית דחוסה ורחבה מאוד.
הטבעות של הקונכייה היו קשיחות מאוד כהגנה מטורפים ובעלות גז בתוך החללים, איתם היצור נע בזרמי המים.
קוטר הקונכייה הגיע ל-50 ס"מ.
קונכיות האמוניט התגלו בעיקר לאורך האוקיינוס השקט שבין חופי אמריקה ליפן.
היצור חי במים רדודים סביב המדף היבשתי של האזור ואולי יכל לצלול עד לעומק 200 מטר.
על כמה מהקונכיות התגלו סימני נשיכה וקריעה שנוצרו ממוסזאוריים שצדו אותם, אולי בשל תפוצתם הנרחבת בתקופתם.
יצור זה הופיע במשחק פארק היורה 3: בניית פארק.
Pacific Meridian הוא פסטיבל הסרטים הבינלאומי של מדינות אסיה והאוקיינוס השקט , פסטיבל הקולנוע הבינלאומי של אזור אסיה-פסיפיק, המתקיים בכל ספטמבר מאז 2003 ב, רוסיה.
בכל שנה הוא מפגיש יוצרי קולנוע מכ-108 מדינות; עם יותר מ-1,200 סרטים שמוגשים לתחרות מדי שנה.
פסטיבל הקולנוע הבינלאומי "פסיפיק מרידיאן" הוא תחרות של סרטי באורך מלא וסרטים קצרים, פנורמה של הקולנוע העולמי, תוכנית של סרטים בהפקת רוסיה, סרטים קצרים, סרטים תיעודיים וסרטי אנימציה, רטרוספקטיבות של אמנים לקולנוע עולמי, סדנאות, כיתות אמן וכו'.
אחד המאפיינים הבולטים העיקריים של פסטיבל הסרטים הוא ההתמחות בסרטים על האזור האסייתי-פסיפי.
פסטיבל הקולנוע הבינלאומי של מדינות אזור אסיה והפסיפיק בוולדיווסטוק אורגן בשנת 2003 ביוזמת מושל מחוז פרימוריה, ס.
פסטיבל הסרטים נערך מדי שנה בספטמבר על ידי משרד התרבות של הפדרציה הרוסית ומינהל חבל פרימוריה.
בנוסף לתוכניות קולנוע פסטיבל הקולנוע יוצר תוכנית תרבותית שנתית.
באופן מסורתי, התוכנית התרבותית כוללת:
קונצרטים בהשתתפות מוזיקאים - אורחי הפסטיבל
תערוכות, כולל כאלה המוקדשות להיסטוריה של פסטיבל הקולנוע
מפגשים יצירתיים של שחקנים ובמאים מפורסמים עם הקהל
טיולי שייט על מימי מפרץ אמור
בכל שנה מוענק פרס יול בריינר על ידי רוק בריינר לשחקן או לשחקנית הצעירה והמבטיחים ביותר.
פסטיבל הקולנוע "פסיפיק מרידיאן" הוא פרויקט תרבותי ייחודי בו עוברות הקרנות קולנוע ומפגשים אמנותיים של שחקנים ובמאים רוסים מפורסמים עם תושבי חבל פרימוריה.
מאז 2006 מפעיל הפסטיבל את תוכנית "Screentest", שפונה לקולנוענים ולא מיועד לקהל הרחב.
פסטיבל הסרטים הבינלאומי השישי היה תצוגה של פרויקט בינלאומי חסר תקדים "רכבת הקולנוע".
רכבת הקולנוע - היא כיתת אמן בינלאומית עבור יוצרי קולנוע צעירים, שהתרחשה במהלך נסיעת הרכבת "מוסקבה-ולדיווסטוק." בתוך שבועיים נסעו ברחבי רוסיה 18 משתתפים ממדינות אירופה השונות, עם עצירות בערים שונות ברחבי הארץ.
במהלך הטיול הם צילמו שישה סרטים תיעודיים קצרים בנושא "איפה גבול אירופה".
הסרטים נערכו בוולדיווסטוק והוצגו בתוכנית הפסטיבל.
לאחר הבכורה העולמית של הסרט בוולדיווסטוק הוא נבחר להקרנה גם בפסטיבל קאן.
לראשונה בוולדיווסטוק בגבולות פסטיבל הסרטים בתאריכים 14–17 בספטמבר, נערך פסגת סרטים בינלאומית "אירואסיה".
התוכנית העסקית כללה דיוני פאנל, ימי עיון, הדרכות עסקיות ודיונים בנושאים אקטואליים בתחום הקולנוע.
זה היה אירוע מיוחד של חברת הסרטים "אירואסיה", שאורגנה במשותף עם חברת "Vjugn Consult" - הפורום הרוסי לשיתוף פעולה ומימון סרטים, שמטרתו לפתח שיתופי פעולה בין משקיעים רוסים, אירופיים ואסייתיים, בעלי ממון, מפיקים, מפיצים ונציגי כספי ציבור, המממנים את ענף הקולנוע.
בגבולות הפורום התקיים דיון סביב השולחן העגול "רוסיה כמרכז הפקה משותף אירופה-אסיה: סיכויים חדשים למימון פרויקטים של סרטים", כיתת אמן, "הפקה משותפת כאסטרטגיה עסקית" של הבמאי הקוריאני, נשיא AFCNet, מייסד פסטיבל הסרטים הבינלאומי של פוסאן, מייסד שוק הקולנוע בפוסאן, מנהל בית הספר לקולנוע בסיאול - פארק קוואנג סו.
בשיתוף עם ממשלת מחוז פרימוריה ופסטיבל הקולנוע הבינלאומי "מרידיאן פסיפיק" התקיים מצגת "המזרח הרחוק: עמוד חדש לגיוס הקולנוע".
יחד עם חברת "אינפורנקינו" בתאריכים 14–17 בספטמבר 2008 התקיימה תוכנית מיוחדת "קמפוס הדור", שהמטרה העיקרית בשנת 2008 הייתה לקדם את הפרויקט המשותף שכלל 3 סרטים קצרים שצולמו על ידי יוצרי קולנוע צעירים - בכיכובם של שחקנים כמו אינגבורגה דפקונייטה, אירינה בזרוקובה, אוקסנה אקינשינה.
פסטיבל הקולנוע מתקיים בוולדיווסטוק, רוסיה על בסיס הקולנוע "אוקיינוס", רשת "אוסורי" "אשליה" ובאתר קיץ של מועדון היאכטות "שבעת הרגליים".
Pacify Her (בעברית: לפייס אותה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .
עם יציאתו נכנס השיר אל המקום ה-15 במצעד השירים מתחת להוט 100.
השיר נכתב על ידי מלאני מרטינז, מייקל קינן וקלואי אנג'לידס והופק על ידי מייקל קינן גם כן.
הווידאו קליפ הרשמי של השיר הועלה לערוץ היוטיוב של מלאני מרטינז ב-16 בנובמבר 2016, תוך שצבר למעלה מ-135 מיליון צפיות.
"Pa' Ti + Lonely" (בעברית: "בשבילך + לבד") הוא סינגל כפול שהוקלט על ידי הזמרת-יוצרת האמריקאית ג'ניפר לופז, ביחד עם המוזיקאי הלטיני מאלומה, מתוך פסקול הסרט "חתונה בהפתעה", שעלה לאקרנים ב-11 בפברואר 2022. השיר יצא לאור ב-24 בספטמבר 2020, על ידי חברת התקליטים סוני מיוזיק לטין.
"Pa' Ti" נכתב על ידי הצמד (לופז ומאלומה), לצד אנדראה מנג'ימארצ'י ("אלנה רוז"), ג'ון ליאונה ואדגר באררה והופק על ידי השניים גם כן.
"Lonely" נכתב על ידי הצמד גם כן, לצד קווין מאוריסיו ג'ימנס לונדונו ובריאן סניידר לזקנו צ'אברה ("צ'אן אל ג'ניו"), שהפיקו את השיר בשמות הבמה שלהם "קווין ADG" ו"צ'אן אל ג'ניו" - "The Rude Boyz".
בזמן שקידמה את הסינגל "Medicine" באפריל 2019, אמרה לופז לאברו דרדן מרדיו Beats 1 כי האלבום הבא שהיא תוציא "יהיה קשור כנראה לסרט חדש".
מאוחר יותר באותו החודש, הוכרז כי היא תככב לצד אוון וילסון בקומדיה הרומנטית, חתונה בהפתעה, שיעלה לאקרנים בשנת 2021. ביולי 2019 לוהק הזמר הקולומביאני מאלומה לגלם את ארוסה של לופז בסרט.
במהלך שבוע הצילומים הראשון שלהם, שהתקיים ב-5 באוקטובר 2019, ביצעו לופז ומאלומה את שירה "No Me Ames" בהופעה שהתקיימה במדיסון סקוור גארדן בניו יורק.
בפברואר 2020 אישרה לופז שהיא תוציא אלבום חדש לצד "Marry Me", שישמש גם כפסקול הסרט.
היא אמרה לג'ימי פאלון שהאלבום יכלול שירים ("שישה או שמונה") שהוקלטו על ידה ושירים ("שניים או שלושה") שהוקלטו על ידי מאלומה, כמו גם דואט בין השניים שיהיה גם שיר קצבי וגם בלדה.
ב-18 ביוני 2020, לופז חשפה כי היא עובדת על מוזיקה חדשה והצהירה כי: "אני לא יכולה לחכות שתשמעו כבר את "Pa' Ti"." חודש לאחר מכן, היא פרסמה תמונה שלה באולפן ההקלטות שלה, יחד עם מאלומה עם הכיתוב: "Pase lo que pase 'toy pa' ti".
בהמשך חשפה בראיון לווראייטי כי היא הקליטה שני שירים חדשים עם מאלומה שייצאו לאור "בזמן הקרוב".
לדברי לופז, הם "עברו כימיה כל כך מהנה וטבעית" בזמן שעבדו על "Marry Me", מה שהוביל אותם לרצות להקליט מוזיקה נוספת מעבר למה שכבר הקליטו עבור הסרט.
ב-21 בספטמבר 2020, לופז ומאלומה פרסמו הצצה בת 15 שניות ברשתות החברתיות שלהם, במטרה להודיע כי הם יוציאו שיתוף פעולה כפול, שנקרא "Pa' Ti + Lonely", ביומיים האחרונים, מאלומה פרסם 2 הצצות קטנות לקליפ הצפוי להשתחרר ב-24 בספטמבר.
ב-24 בספטמבר 2020. מאוחר יותר, אושר שהשיר הכפול יהיה חלק מפסקול הסרט "Marry Me", תוך שהוא יהיה שיר הנושא שלו.
"Pa' Ti" הוא שיר מסוגת הרגאטון, בו לופז ומאלומה שרים על "מה שיש לאחד להציע לאחר באמצעות כסף, עושר ודברים בסגנון הזה".
הפזמון מדבר על כך וניתן לראות זאת בשורות: "Todo lo que tengo es pa 'ti, pa' ti / Pase lo que pase, estoy pa 'ti, pa' ti"; שמשמעותן: "כל מה שיש לי הוא בשבילך, בשבילך / מה שקורה, אני כאן בשבילך, בשבילך".
מנגד, "Lonely" הוא שיר שהפעימות בו איטיות והוא עצמו מאוד עמיד ושקט.
ג'ון קרמניקה מהניו יורק טיימס תיאר את "Pa' Ti + Lonely" כ"שיר חד ויעיל של ג'ניפר לופז ומלאומה.
הקולות של השניים תואמים היטב וניתן לראות שהם מעוניינים בעיקר בקצב ולא בכוח.
כמו כן, השיר מושקע במלודרמה יותר מאשר בעומק.
'Pa Ti' הוא העלייה; מעין פלירטוט פריך שקשה להתווכח איתו.
כלומר, יש בו פחות יציבות".
ג'סיקה רואיז מבילבורד תיארה את הלחן של שתי הרצועות כ"מדבקות" והדגישה שיש "כימיה קולית בין לופז ומאלומה".
כמו כן, כתב ג'ייסון ליפשוץ מבילבורד כי "הכימיה הקולית של השניים ניכרת בשתי הרצועות, שכן לופז מציגה צד יותר קליל בקול שלה, על מנת להתאים אותו לקולו של מאלומה; אם לצמד יהיה שיתוף פעולה נוסף ואפילו ארוך יותר, ניתן לראות כי הוא יהיה זכור עד מאוד".
הקליפ הכפול של "Pa' Ti" ו-"Lonely" בוים על ידי ג'סי טררו וצולם במשך שלושה ימים בהנטינגטון, ניו יורק, שבמדינת ניו יורק.
השיער של לופז בקליפ עוצב על ידי כריס אפלטון ואת האיפור שלה עשתה מרי פיליפס.
כאשר תואר המראה של לופז בקליפ, נאמר כי: "במחצית הראשונה של הקליפ מוצגת לופז כשהיא יותר נחמדה ומתונה, ואז בחצי השני היא הופכת לגרועה ורעה כביכול.
החצי הראשון הוא די נקי מבחינת המעשים שהשניים מבצעים ובחצי השני הוא הופך למלוכלך עד כדי כך שניתן לראותה בורחת מהכלא".
לופז שיתפה פעולה עם רוב זנגארדי ומריאל האן במהלך הצילומים של הקליפ.
הקליפ מתחיל ב-"Pa' Ti", בו ניתן לראות את לופז כמיליארדרית שנחקרת בעקבות גילוי של שחיתות; מאלומה מגלמת את שומר הראש שלה.
סצנות שונות מציגות את לופז רוקדת במשרדה, כמו גם שרה עם מאלומה בווילה שלה ובגג המשקיף על העיר ניו יורק.
ככל שמתקדם הקליפ של "Pa' Ti", השניים מתקרבים בהדרגה ובסופו של דבר מגיעים למיטה יחד.
"Lonely" מתחיל איפה ש-"Pa' Ti" מסתיים ובו ניתן לראות את לופז ומאלומה במיטה כאשר ה-FBI מתחיל לפשוט על הווילה שלה.
לופז נעצרת ועד מהרה מגלה ששומר הראש והמאהב שלה הוא למעשה סוכן FBI סמוי.
מאוחר יותר, השניים נקלעים למפגש סוער כשהם מתעמתים זה עם זה בחדר החקירות אליו לופז נלקחת.
לאחר מכן, לופז מבצעת קטע ריקוד בכלא, לפני שמאלומה עוזר לה לברוח.
כעבור חודשיים, מאלומה מוצא את לופז כשהיא יושבת בבר באבו דאבי; לופז מתרחקת כש-"Lonely" מסתיים וכך נגמר הקליפ.
הווידאו קליפ, כמו גם קליפ של מאחורי הקלעים, הוקרנו לראשונה ב-24 בספטמבר 2020, ב-TikTok Live.
צ'לסי סאנצ'ס מהרפרס בזאר תיארה את הקליפ של "Pa' Ti + Lonely" כ"נרטיב קולנועי (דוגמה: "הזאב מוול סטריט" פוגש את "שיקגו")" והוסיפה כי "כמה מרגעי האופנה החמים ביותר הופיעו לנו על המסך בעת הצפייה בו".
מייק ווס מ-Idolator הצהיר כי "התקציב שבקליפ עולה על התקציב של רוב הסרטים העצמאיים", וכינה אותו כ"נהדר מההתחלה ועד הסוף".
עם הקרנת הבכורה של הקליפ בטיקטוק, לופז הזמינה את שתי הטיקטוקריות המצליחות ביותר באפליקציה, צ'ארלי ד'אמליו ואדיסון ריי, להתחיל בפלטפורמה "אתגר ריקודים" לקידום המכירות של "Pa' Ti".
אתגר הריקודים מציג בתוכו את הכוראוגרפיה של לופז בקליפ של "Pa 'Ti", ונכון ל-29 בספטמבר 2020, פוסטים עם ההאשטאג "#PaTiChallenge" הניבו מעל 1.3 מיליארד צפיות בפלטפורמה.
כחלק מהאתגר, לופז וטיקטוק חברו לחברת היוגורט יופלה, שהחליטה לתרום דולר ל-Feeding America עבור כל האשטאג "#PaTiChallenge" ו-"#YoplaitimeDonation", עד ל-30 באוקטובר 2020.
מדינהתאריך יציאהפורמטגרסהחברת תקליטיםמקורעולם24 בספטמבר 2020הזרמת מוזיקה • הורדה דיגיטלית"Pa' Ti + Lonely"סוני מיוזיק לטיןאיטליה2 באוקטובר 2020רדיו להיטים עכשווייםעולם11 בדצמבר 2020תקליט 12 אינץ'"Pa' Ti + Lonely"5 בפברואר 2021פיקצ'ר דיסק 12 אינץ'
Pacify (בתרגום חופשי לעברית: להרגיע) הוא משחק וידאו מסוגת הישרדות-אימה ואינדי, אשר פותח על ידי מפתח משחקי הווידאו שון היצ'קוק והופץ על ידי SKH Apps ב-22 בפברואר 2019 למערכות ההפעלה Microsoft Windows ו-macOS.
Pacify משוחק מנקודת מבט של גוף ראשון.
את המשחק ניתן לשחק בשלושה מצבים: שחקן יחיד, שמאלץ את השחקן לבצע עבודה של 2–3 אנשים והופך את המשחק לקשה יותר; משחק שיתופי (Coop) ביחד עם עד 4 אנשים שמאפשר חלוקת תפקידים והורדת העומס של המשימות מכל שחקן ושחקן נגד שחקן (PvP), אשר מכריח את השחקנים להתחרות אחד כנגד השני.
הבית היה שייך לאדם בעל עסק של מכון לוויות רגיל.
שמועה רצה בערייה כי המכון לוויות נותן שירות מיוחד, אשר מאפשר לדבר עם המתים פעם אחת אחרונה.
מספר אנשים שילמו על השירות ובאמצעות טקס מיוחד, הם הצליחו לדבר עם יקירהם בפעם האחרונה.
באחד מהטקסים, משהו שהשתבש ואדם מהעיירה ביחד עם הבעלים של הבית נעלמו ללא זכר ולא נראו יותר מעולם.
במשך 100 השנים בהם הבית עמד ללא בעלים, מספר אנשים ניסו לחקור את הבית, אך נעלמו.
כמו כן, היו עדויות מילדים שסיפרו כי שמעו צחוק וראו ילדה קטנה מציצה בחלונות.
השחקן, שנשכר על ידי PAH, מגיע לבית ברכבו מצויד בפנס ומגלה כי הוא נעול, ריק מאדם וללא כל תאורה מבפנים ומבחוץ.
הוא מסתובב סביב הבית ורואה כי פתח הכניסה למרתף פתוח.
לאחר שהשחקן נכנס למרתף, הוא מתחיל לשמוע דלתות נפתחות וצחוק של ילדה.
כאשר השחקן מתחיל לחקור את הבית מעל לקומת המרתף, דברים מוזרים מתחילים להתרחש: דלתות נפתחות ונסגרות באופן אקראי, בובות קמות לחיים, מצחקקות ורצות וכן השחקן מגלה רוח רפאים בדמות של ילדה בשם אמיליה, אשר ממבט ראשון לא נראית מאיימת - אך לאחר מספר רגעים, מתעצבנת והופכת לאימה.
השחקן מבין כי עליו לנסות לפתור חידה אם ברצונו לצאת מהבית בשלום ללא פגע.
המשחק זכה לביקורות חיוביות מצד המשתמשים ונכון לנובמבר 2020, נמכרו למעלה ממיליון עותקים של המשחק.
"Pa' Mis Muchachas" הוא שיר של כריסטינה אגילרה, בקי ג'י, ניקי ניקול ונטי פלוסו.
הוא יצא לאור על ידי סוני מיוזיק לטין ב-22 באוקטובר 2021, כסינגל המוביל מתוך המיני-אלבום של אגילרה La Fuerza.
האלבום דורג במקום העשירי במצעד 20 האלבומים הלטיניים המובילים בכל הזמנים של הבילבורד.
ב-19 באוקטובר, אגילרה החלה לפרסם טריילרים של הקליפ הנלווה לשיר ברשתות החברתיות שלה.
הקליפ פורסם לצד השיר ב-22 באוקטובר.
את הקליפ ביים אלכסנדר מור.
אזורתאריך יציאהפורמטחברת תקליטיםמקורעולם22 באוקטובר 2021הזרמת מוזיקה • הורדה דיגיטליתסוני מיוזיק לטין
"Padam Padam" הוא סינגל של הזמרת האוסטרלית, קיילי מינוג, שיצא, על ידי חברות התקליטים דיירנוט ו-BMG רייטס מנג'מנט, ב-18 במאי 2023, כסינגל המוביל מתוך אלבום האולפן השישה עשר שלה, Tension.
השיר נכתב על ידי אינה רולדסן ולוסטבוי והופק על ידי לוסטבוי.
נכון למאי 2025, השיר הושמע למעלה מ-191 מיליון פעמים בספוטיפיי.
ארגוןרשימהדירוגמקוררולינג סטון100 השירים הטובים ביותר לשנת 202320פיצ'פורק41
הווידאו קליפ, שבוים על ידי סופי מולר, הועלה לערוץ היוטיוב של הזמרת ב-18 במאי 2023. נכון ליוני 2023, הווידאו קליפ נצפה למעלה מ-3.9 מיליון פעמים.
אזורתאריךפורמטגרסהחברת תקליטיםהערותעולמי 18 במאי 2023הורדת מוזיקה, הזרמת מוזיקהמקורית דיירנוט, BMG רייטס מנג'מנט 25 במאי 2023הורדת מוזיקהמיקס מורחב 2 ביוני 2023תקליטורמקורית + מיקס מורחב
PaLM (Pathways Language Model) הוא מודל שפה גדול המבוסס על טרנספורמר של 540 מיליארד פרמטרים שפותח על ידי Google AI.
החוקרים הכשירו גם גרסאות קטנות יותר של PaLM, בהם 8 ו-62 מיליארד מודלים פרמטרים, כדי לבדוק את ההשפעות של קנה המידה של המודל.
PaLM מסוגל לבצע מגוון רחב של משימות, כולל חשיבה רגילה , חשיבה אריתמטית, הסבר בדיחות, יצירת קוד ותרגום.
בשילוב עם הנחיה של פרומפטים, PaLM השיגה ביצועים טובים יותר באופן משמעותי על מערכי נתונים הדורשים חשיבה של מספר שלבים, כגון בעיות מילים ושאלות מבוססות לוגיקה.
הדגם הוכרז לראשונה באפריל 2022 ונשאר פרטי עד מרץ 2023, אז השיקה גוגל API עבור PaLM ועוד כמה טכנולוגיות.
ה-API זמין תחילה למספר מצומצם של מפתחים שמצטרפים לרשימת המתנה לפני פתיחתו לציבור.
גוגל ו-DeepMind פיתחו גרסה של PaLM 540B בשם Med-PaLM המכווננת ומאומנת על נתונים רפואיים ועולה על דגמים קודמים במדדי תשובות לשאלות רפואיות.
Med-PaLM הייתה הראשונה שהשיגה ציון עובר בשאלות רישוי רפואי בארצות הברית, ובנוסף לענות בצורה מדויקת הן על שאלות מרובות והן על שאלות פתוחות, היא גם מספקת נימוקים ומסוגלת להעריך את התשובות שלה.
במאי 2023, גוגל הכריזה על PaLM 2 באירוע המרכזי השנתי של Google I/O.
הדיווח העדכני הוא כי PaLM 2 הוא דגם של 340 מיליארד פרמטרים שאומן על 3.6 טריליון פריטי מידע.
PaLM מאומן מראש על מאגר מידע איכותי של 780 מיליארד פריטי מידע הכוללים משימות שונות של שפה טבעית ומקרי שימוש.
מערך נתונים זה כולל דפי אינטרנט מסוננים, ספרים, מאמרי ויקיפדיה, מאמרי חדשות, קוד מקור המתקבל ממאגרי קוד פתוח ב-GitHub ושיחות מדיה חברתית.
הוא מבוסס על מערך הנתונים המשמש לאימון מודל LaMDA של גוגל.
החלק של השיחות מהמדיה החברתית במערך הנתונים מהווה 50% מהמאגר, מה שסייע למודל לשפר וללמוד יכולות שיחה טובות.
Page Two (בעברית: עמוד שני) הוא המיני-אלבום השני של להקת הבנות הדרום קוריאנית טווייס.
המיני-אלבום יצא לאור בהוצאת חברת התקליטים JYP אנטרטיינמנט, ב-25 באפריל 2016. הוא כולל שישה שירים בסך הכול; במהדורת הדלוקס הפיזית שלו נכלל גם השיר "I'm Gonna Be a Star".
המיני-אלבום הגיע למקום השני במצעד האלבומים הדרום קוריאני.
אזורתאריך יציאהפורמטחברת תקליטיםמקורכלל העולם25 באפריל 2016הזרמת מוזיקה • הורדה דיגיטליתJYP
"Paaristõuked" (בעברית: "שכיבות סמיכה כפולות") הוא שיר שהוקלט על ידי הלהקה האסטונית 5מינוסט בהשתתפות הזמר וילמדרילם.
הוא יצא לאור ב-27 בדצמבר 2019, בהוצאת חברת התקליטים לג'נדרן רקורדס, כסינגל שלא מתוך אלבום אולפן.
השיר נכתב והופק על ידי חברי הלהקה ווילמדרילם.
השיר מתאר חוויות מהחורף, במיוחד סביב נושא הסקי והמסיבות.
הלהקה את השתתפותה במסיבות סקי, מפגשים עם אנשים זרים וההנאה משלג, שתיית אלכוהול, ואכילת מאכלים חורפיים.
השיר מציג גישה קלילה ומשעשעת לחיים בחורף, עם דגש על הנאה מהזמן והפעילויות בעונה הקרה.
הווידאו קליפ הרשמי של השיר הועלה ליוטיוב ב-27 בדצמבר 2019.
נכון ליולי 2024 עומד מונה הצפיות של הקליפ על למעלה מ-3.8 מיליון צפיות.
אזורתאריך יציאהפורמטחברת תקליטיםמקורעולם27 בדצמבר 2019סטרימינג • הורדה דיגיטליתלג'נדרן רקורדס
"Padam … padam" הוא שיר של הזמרת והפזמונאית הצרפתייה אדית פיאף, שיצא לאור בשנת 1951.
השיר הולחן בידי המלחין היהודי נורברט גלנצברג בשנת 1942 עבור פיאף, שהייתה מאהבתו לתקופה והצילה את חייו בתקופת מלחמת העולם השנייה, כאשר החביאה אותו מפני המשטרה הצרפתית שהסגירה יהודים לידי הנאצים.
מילות השיר נוספו מאוחר יותר על ידי אנרי קונטה, שהיה מבקר קולנוע, שחקן, פזמונאי ועיתונאי צרפתי, שכתב למעלה מ-1,000 שירים לזמרים, ביניהם אדית פיאף, איב מונטאן, מיריי מאתיה ואוטה למפר.
השיר זכה לגרסאות כיסוי על ידי זמרים רבים, כגון טוני מרטין, מיריי מאתיה, מייקל הלטאו, שימן באדי, פטרישיה קאס, ואן כריסטי.
ב-1988 בוצעה גרסת כיסוי על ידי חברי הלהקות האיטלקיות Litfiba, Violet Eves ו-Moda.
השיר תורגם ובוצע בשפות רבות, אנגלית, הולנדית, גרמנית, צ'כית, פינית, נורווגית, שוודית, ספרדית, איטלקית, יוונית, יפנית ועברית.
הגרסה הראשונה בעברית, תורגמה בשנת 1953 בידי יחיאל מוהר והוקלטה על ידי יפה ירקוני, בתקליט "זה הסוד שלי" מאותה שנה.
בשנת 1975 הועלה המחזמר "פדם פדם" בתיאטרון "צוותא" בתל אביב, בכיכובן של יונה אליאן וסנדרה ג'ונסון.
המופע היה בהזמנת משרד הקליטה, ובו שרו יחד בעברית, עולים חדשים לצד זמרים ישראלים מוכרים, ממבחר שיריה של פיאף.
את כל שירי המופע תרגם הפזמונאי אבי קורן.
הילה זיתון ביצעה את השיר מתוך המופע 'הקומפניון דה לה שנסון' שהוקלט בהופעה חיה בתיאטרון הספרייה 2008.
רמה מסינגר ביצעה את השיר בשנת 2013 במופע מחווה לשחקנית חנה מרון לכבוד יום הולדתה ה-90.
רוני גינוסר ובן יוסף ביצעו את השיר בשנת 2020, במסגרת שידורי "ישראל מחוברת", מיזם של משרד התרבות ופמי פרימיום תרבות לפריפריה.
Pain Of Salvation (בתרגום חופשי לעברית: כאב הישועה) היא להקת מטאל מתקדם שוודית שהוקמה בשנת 1984.
הלהקה הוקמה לראשונה בשם "Reality" על ידי דניאל גילדנלואו, כשהיה בן 11. השם שונה בשנת 1991 ל "Pain of Salvation".
ב-1997 יצא אלבום הבכורה של הלהקה, "Entropia".
האלבום עוסק ביחסים ובהשפעה של מלחמה על המשפחה.
ב-1998 יצא האלבום השני, "One Hour By The Concrete Lake" העוסק בפסולת גרעינית, בהתכלות המשאבים בכדור הארץ, תעשיית הנשק.
שמו של האלבום הוא אזכור לאגם קרצ'אי שבהרי אורל ברוסיה, אשר שימש כאתר הטמנה לפסולת גרעינית, כך ששהייה של כשעה ליד האגם, הממולא בבטון, תגרום למוות מקרינה רדיואקטיבית.
אלבומה השלישי של הלהקה, יצא בשנת 2000, בשם: "The Perfect Element pt.1".
הוא עוסק בפרט, בהשפעה של העבר עליו, ובמיוחד ההשפעה של אירועים מהילדות של האדם.
זהו אלבום לא גמור, שתוכנן להיות חלק ראשון מתוך שלושה אלבומים בעלי אותו קונספט.
האלבום זכה להצלחה רבה, ונחשב כחלק מפסגת היצירה של הלהקה.
בשנת 2002 יצא האלבום הרביעי של הלהקה: Remedy Lane, העוסק בחיפוש עצמי.
הדעות חלוקות בקרב המעריצים לגבי הבכורה האמנותית בין שני אלבומים אלו.
ב-2004 יצא אלבום נוסף בשם Be, העוסק בקיומם של בני האדם והאלוהים.
אלבום זה פחות כבד, ומשתתפת בו תזמורת, שמורגשת היטב לאורך האלבום.
האלבום, שבו מורגש חסרונו של בסיסט הלהקה לשעבר, קריסטופר גילדנלאו, זכה לביקורות מעורבות ומעריצים רבים התלוננו שהאלבום מתמקד יותר בליריקה ובהדגשת הקונספט מאשר המוזיקה עצמה.
האלבום 12:5 שגם יצא ב-2004 הוא אלבום הופעה חיה, ובו מבוצעים עיבודים חדשים אקוסטיים לשירים מאלבומיה האחרים של הלהקה.
ללהקה יצא DVD בשנת 2005 בשם "Be Live" ובו מצולמת הופעה של הלהקה אשר מבצעת את האלבום Be במלואו.
בשנת 2007 יצא האלבום Scarsick שהוא אלבום הקונספט הממשיך את The Perfect Element, והוא עוסק בנושאים כמו קפיטליזם וחומרנות.
סגנונו המוזיקלי של האלבום נוטה יותר לכיוון המטאל ובעל גוון צליל פחות "מתקדם".
הסאונד של הלהקה מאופיין במנעד קולי רחב, ובמעברים קיצוניים בין רגשות שונים.
כל אלבומי הלהקה הם אלבומי קנספט, והם עוסקים בשלל נושאים כמו המין האנושי, מיניות, מלחמה, ואלוהים.
נכון למאי 2020, חברי הלהקה הם:
דניאל גילדנלאו - שירה, גיטרה (1984–הווה)
ליאו מרגריט - תופים, שירת רקע (2007–הווה)
דניאל קרלסון - קלידים, שירת רקע (2011–הווה)
פרדריק הרמנסון - קלידים, סינתיסייזר (1996–2011)
Paint Shop Pro, המכונה גם בקיצור Paint Shop, היא תוכנה מתקדמת לעריכה גרפית מתוצרת תאגיד Corel.
במקור, פותחה ושווקה התוכנה על ידי חברת Jasc, עד אשר Corel רכשה אותה בשנת 2004.
התוכנה, על גרסאותיה השונות, פועלת על מערכות הפעלה מסוג Windows.
הגרסה הראשונה, 1.0, יצאה לאור בתחילת שנת 1992, בהתחלה כתוכנה חינמית ולאחר מכן בתשלום.
התוכנה צברה פופולריות, בין השאר, הודות לקלות השימוש ולמחירים הנמוכים משמעותית ממחירי התוכנה המתחרה, אדובי פוטושופ.
היצרן ספג בעבר ביקורת על פערי המחירים של המוצר הנמכר בחו"ל לעומת מחירו בארצות הברית.
Painkiller (מילולית: הורג כאבים) הוא האלבום ה-12 של ג'ודס פריסט והאחרון שהוקלט לפני עזיבתו של סולנה של הלהקה רוב הלפורד.
האלבום הוקלט ברינגולס, צרפת, בתחילת 1990 ונערך בהילורסום, הולנד, מאוחר יותר.
הוא האלבום הראשון בו השתתף מתופפה הנוכחי של הלהקה, סקוט טראוויס.
גרסאות הסידי והקלטות המקוריות יצאו לאור ב-3 בספטמבר 1990. גרסת רימסטר הושקה במאי 2001. האלבום זכה בגראמי בגדר "ביצוע המטאל הטוב ביותר" ב-20 בפברואר 1991.
בעקבות הכישלון באלבומם הקודם "Ram It Down", שבעצמו היה ניסיון מניעור הביזיון מאלבומם המיינסטרים שלפני "Turbo", ג'ודס פריסט חזרו לשורשיהם והתעשרו בטכניקות ספיד מטאל, שהתבטאו באלבומם הכבד והאגרסיבי ביותר עד כה.
לאחר סיבובי ההופעות של האלבום, הלפורד עזב את הלהקה במאי 1992, בעקבות מתחים שהתעוררו בלהקה.
הלפורד הקים את להקתו החדשה; "פייט".
ג'ודס פריסט הכריזו שהלהקה התפרקה לאחר עזיבתו של הלפורד.
כאמור, הם עתידים לחזור להקליט ולהופיע שוב בעתיד, עם סולנם לעתיד טים "ריפר" אוונס, באלבומיהם "Jugulator" ו-"Domination"
הפיינקילר עצמו הוא אחד מסדרת המושיעים שהומצאו על ידי ג'ודס פריסט.
הפיינקילר מתואר כמשיח מטאל שנשלח לעולם להשמיד את הרוע ולהושיע את האנושות מחורבן.
מאמינים כי הפיינקילר הושפע מהמלאך המופיע בעטיפת אלבומם המוקדם "Sad Wings of Destiny".
הוא בנוסף מופיע ביחד עם "The Hellion" (מפלצת הריב והמדון) בעטיפת האלבום " Metal Works '73-'93" וב-"Angel of Retribution".
בנוסף לפיינקילר עצמו כדמות עטורה מתכת, הוא "רוכב על מפלצת המטאל" (Rides his metal monster), אופנוע בצורת דרקון מתכת ושני גלגלי שיניים חדים.
A Touch Of Evil (עם כריס טסנגרידס) (5:42)
"Living Bad Dreams" ו-"Leather Rebel (הופעה חיה)" התווספו אל האלבום בגרסת הרמסטרד שלו ב-2001.
דון איירי - קלידים ב-A Touch of Evil
המשחק ידוע במיוחד בשל מצב מרובה המשתתפים שלו, הדומה לזה של משחקי Quake, ואף היה משוחק באופן תחרותי באליפות העולם הגדולה ביותר בגיימינג, Cyberathlete Professional League, למשך שתי עונות.
כפי שצוין לעיל, המשחק דומה באופיו למשחקי Doom, Quake, Serious Sam ודומיהם: השחקן מסתובב עם כלי נשק גדולים וביזאריים, מסתובב בגיהנום ובשאר המחוזות של העולם הבא, ומטרתו להרוג המוני מפלצות, שדים, רוחות ויצורים על טבעיים שהוא פוגש בדרכו.
עם זאת, בניגוד לדום (שאף הוא עוסק בגיהנום) שעלילתו התבססה בעיקר על מדע בדיוני, אופי המשחק מבוסס בעיקרו על ימי הביניים והמיתולוגיה הנוצרית והיהודית.
כך למשל ניתן למצוא במשחק מקומות דוגמת כור המצרף, גן העדן והגיהנום מעוצבים לפי המסורת הנוצרית, והשחקן יפגוש בדרכו דמויות כמו סמאל (מלאך המוות ביהדות - שבניגוד למקבילו האמיתי, כאן הוא מוצג כשליחו של אלוהים ועוזר לשחקן במשימותיו), איב (חווה) ולוציפר.
המשחק מחולק ל־5 פרקים, שבכל אחד מהם 5 שלבים בממוצע.
בתחילה השחקן מתחיל את השלב כשרק חלק קטן מהשלב זמין לתנועה חופשית, החלק הבא חסום על ידי דלת, וכדי לפתוח אותה ולהתקדם עוד יותר בשלב יש לחסל את כל המפלצות המופיעות במפה, שמגיעות אל השחקן בגלים מכל הכיוונים.
השלבים מגוונים ומתרחשים בסביבות שונות כגון: בית קברות, בית אופרה, טירות, מנזרים ועוד.
אחד המאפיינים הבולטים של השחקן הוא מגוון המפלצות: המשחק מציע אלפי סוגים של מפלצות, אותן השחקן יכול להרוג באמצעות כלי נשק.
השחקן הורג בממוצע בכל שלב בין 200–300 מפלצות, כשאחרי זמן מועט הגופות שלהם נעלמות ונשארות הנשמות שלהם (בצבע ירוק) שאפשר לאסוף.
ברגע שהשחקן אוסף 66 נשמות הוא יכול להפוך בעצמו לשד - השחקן נהיה בלתי פגיע, הגרפיקה במשחק הופכת לשחור לבן, השחקן מקבל סוג של ראיית אינפרה אדום בה האויבים מופיעים מולו בצבע בוער, וכל מה שצריך לעשות זה לכוון לעבר האויבים ולירות בהם וכל ירייה תפוצץ אותם לחתיכות.
כעבור דקה הטרנספורמציה נגמרת והספירה של הנשמות מתאפסת ככה שהשחקן יוכל להפוך לשד מספר פעמים.
בסוף כל פרק מגיע גם שלב "בוס".
פרט למטרה הראשית של מעבר השלב, כל שלב מכיל גם מטרה "סמויה" שעם השלמתה שחקן יוכל לקבל קלף טארוט.
קלפי הטארוט נותנים כל מיני סוגים של חיזוקים לשחקן לזמן מה.
Necrogiant - מופיע בסוף הפרק הראשון, יצור ענקי ביותר שיכול להרביץ לך, לדרוך עליך, לזמן יצורים, להוציא שיפודים מהאדמה, להעיף עליך אבנים מהשמיים ולהשתמש נגדך בטורנדו הרסני שבדרך כלל היתקלות בו מסתיימת במוות.
את הבוס הזה נורא פשוט להרוג - פשוט צריך לירות בו עד שהוא מת.
היצור מהביצה (Swamp thing) - מופיע בסוף הפרק השני.
היצור מהביצה חי בתוך ביצה מורעלת שגם נותנת לו שכבת הגנה וגם מפיקה בועות גז ענקיות, כדי לפגוע בבוס צריך או לפוצץ את הבועות לידו או לחכות שהמגן הביצתי שלו ירד ואז לירות בו.
השומר (Guardian) - מופיע בסוף הפרק השלישי, הבוס הזה חמוש בפטיש ענקי שאיתו הוא מרביץ לאדמה וגורם גם נזק ישיר לשחקן וגם יכול לגרום למבנים שנמצאים ליד להתמוטט ולגרום נזק לשחקן.
כדי להביס אותו השחקן קודם צריך להשמיד את הפטיש, אחרי שהפטיש מושמד הבוס עובר להילחם בידיים ריקות ואז השחקן יכול להביס אותו ישירות.
אלאסטור - מופיע בסוף הפרק הרביעי, נחשב לבוס שהכי קשה להביס כי הקרב מולו מחולק לכמה שלבים.
בהתחלה אתה והוא נמצאים במגדל והוא מעופף מעליך ומעיף עליך כדורי אש, השחקן צריך לירות בו עד שהוא נופל אל גג המגדל.
לפעמים הוא יצא מטווח הראייה של השחקן.
אחרי שהשד מפסיק לעופף ונוחת על הגג השחקן ממשיך להילחם בו.
בשלב מסוים הגג קורס ושניכם נופלים מטה לתוך אולם, הקטע הקשה כאן הוא לנחות על הרצפה של האולם כמו שצריך כיוון שמי שלא ינחת כמו שצריך יוכל להיהרג מהגובה של הנפילה.
בתוך האולם הוא מזמן פסלים, שצריך להשמיד אותם כיוון שהם מחדשים לאלאסטור את החיים, ברגע שכולם הושמדו כל מה שנשאר זה לירות בו עד שהוא מת וכמובן להשמיד פסלים ברגע שהוא מזמן אותם.
ברמת הקושי הגבוהה ביותר (Trauma) זהו הבוס האחרון.
לוציפר - הבוס האחרון במשחק (ברמות הקושי Nightmare ומטה), הוא בלתי נראה לכן ניתן להילחם בו רק כשהשחקן הופך לשד בעצמו.
כדי להפוך לשד השחקן צריך להרוג רוחות רפאים עד שהוא מקבל את הטרנספורמציה.
ברגע שהשחקן השתנה לשד הוא צריך לחכות שלוציפר יפיל מטאורים מהשמיים.
השחקן צריך לפוצץ את כולם, והדבר יביא לכך שלוציפר יוציא חרב ויזרוק אותה לכיוונו של השחקן.
על השחקן "להעיף" את החרב חזרה אליו כדי להורגו.
המשחק מחולק ל-4 רמות קושי, מהקלה ביותר לקשה ביותר: Daydream ("חלום בהקיץ"), Insomnia ("נדודי שינה"), Nightmare ("סיוט") ו-Trauma ("טראומה").
נוסף על החוזק של האויבים שהולך וגדל ככל שרמת הקושי עולה, ישנם שלבים שזמינים רק מרמות קושי מסוימות ואילך.
בנוסף לכך ברמת הקושי "טראומה" ישנם שינויים בפורמט המשחק.
ברמת קושי זו התחמושת הופכת לנדירה יותר, אויבים לא ישאירו אחריהם נשמות, מעבר דרך Checkpoints לא יחזיר את נקודות החיים בחזרה ל-100, והאפשרות לבצע שמירות ידניות מבוטלת כך שהמשחק יישמר אך ורק כאשר עוברים דרך Checkpoint.
בנוסף לכך, המשחק מסתיים בפרק הרביעי כשאלאסטור הוא הבוס האחרון (ולא לוציפר) מה שמביא לסוף אלטרנטיבי.
המשחק מציג גם מצב מרובה משתתפים ובו מצבי משחק דוגמת Deathmatch (קרב "כולם על כולם") ו-Capture The Flag (תפוס את הדגל).
מצב מרובה המשתתפים הפך עד מהרה לפופולרי ביותר בתחרויות גיימינג עולמיות.
ב-2006 חזר המשחק הרשמי להיות Quake 3.
גיבור המשחק הוא אדם בשם דניאל גארנר, הנשוי באושר לאשתו קת'רין.
בסרטון הפתיחה של המשחק נראה דניאל מסיע את אשתו למסעדה בעיר הגדולה במטרה לחגוג לאשתו יום הולדת, למרות מזג האוויר הסוער.
דניאל, שדעתו מוסחת מן הנהיגה כאשר הוא מסתכל על אשתו באהבה, מחליק על הכביש, מאבד שליטה על הרכב ומתנגש בעוצמה במשאית.
בעוד שקת'רין עלתה לאחר מותה לגן עדן, דניאל נשלח מסיבה שאינה ידועה אל כור המצרף.
יום אחד, מלאך בשם סמאל מגיע אליו ומטיל עליו משימה, להרוג את ארבעת הגנרלים של השטן לוציפר, שליט הגיהנום, ובתמורה לכך הוא יזכה שנשמתו תטוהר והוא יגיע גם כן לגן העדן.
הסיבה לכך היא שלוציפר מארגן צבא ענקי כדי לפתוח במלחמה בין גן העדן לגיהנום, ולהשתלט תוך כדי גם על כור המצרף.
בלית ברירה דניאל מסכים ונשלח למשימה כדי לעצור את הסיכויים שמלחמה כזו תתחדש.
צבאות הגיהנום מתקדמים דרך מחוזות שונים של כור המצרף, ודניאל מתקדם במחוזות השונים שמבוססים על מגוון תקופות היסטוריות: ימי הביניים באירופה, בבל העתיקה, מסעי הצלב, המאה ה-19 והעידן המתועש המודרני.
כשדניאל שואל אותה על הסיבות בגללן הוא נמצא כאן, איב לא נותנת לו תשובה ברורה אבל היא אומרת שזה בגלל משהו שאירע בעברו ועליו לגלות את הסיבה בעצמו.
אחרי שהוא מחסל את הגנרל השני ומתאחד שוב עם איב הם פוגשים בשד בשם אשמדאי שבידו מידע על מקומות אחרים בהם הצבא של לוציפר נמצא.
מסתבר שאשמדאי עזר פעם לדניאל לנצח בקרב עשרות שדים במכה אחת.
איב חשדנית לגבי הכוונות של אשמדאי ושואלת אותו למה הוא לא חיסל את דניאל אך זה עונה לה שזה כיוון ש"הוא לא נמצא בכור המצרף בשביל למלא קברים בנשמות נוספות כמו שאר האחרים".
הוא גם שואל את איב אם היא באמת "חווה" האמיתית המוזכרת בתנ"ך.
אחרי שהוא מחסל את הגנרל השלישי, הוא מתעמת עם סמאל ואומר לו שנמאס לו מכל המלחמות האלו ושהוא רוצה סוף סוף לראות את אשתו בגן העדן, אבל סמאל אומר בצורה שלא משתמעת לשני פנים כי המשימה לא נגמרה ועליו להשלימה עד הסוף אם ירצה לראות את קת'רין.
סמאל מיידע אותו על מיקומו של הגנרל הרביעי והאחרון, אלאסטור, ומודיע לו כי אלאסטור יודע על תבוסתם של שני הגנרלים הקודמים ועל בואו של דניאל ושהוא נערך כנגדו עם צבא של חיילי עלית חזקים ביותר.
דניאל מסכים להמשיך במשימה, מחסל את השדים ובסופו של דבר נלחם נגד אלאסטור ומחסל אותו.
לאחר תבוסתו של אלאסטור מופיעה איב בהפתעה ומתריעה שלוציפר צפוי להגיע בכבודו ובעצמו.
באופן מסתורי מופיע גם אשמדאי וכשדניאל שואל אותו למה הוא נמצא בכור המצרף מלכתחילה, הוא עונה לו "אני חופר קברים", הופך לכדור אש ענקי שחושף בסופו של דבר את לוציפר בעצמו.
לוציפר מברך את דניאל על כך שהוא הוכיח את עצמו כיריב ראוי, ועל כך ש"הוציא מהמשחק" את אלאסטור שאיים לתפוס את כס מלכותו.
הוא חוטף את איב בטענה כי ברחה מהגיהנום, ובורח איתה בחזרה לשם.
לאחר מכן מופיע סמאל ומברך אותו על השלמת המשימה ושעתה קת'רין מחכה לו בגן העדן.
דניאל מסרב בטענה ש"זה עדיין לא נגמר", ומתכוון לכך שזה רק עניין של זמן עד שלוציפר יארגן מחדש את צבאו ויאיים שוב על העולם הבא.
סמאל מזהיר אותו שבמידה והוא ירד לגיהנום לא תהיה משם דרך חזרה אבל דניאל מתעלם ממנו ואומר לסמאל להגיד לקתרין שלא תחכה לו כיוון שהוא אינו מתכוון לחזור.
בסופו של הוויכוח סמאל מוותר ומראה לו את הדרך לגיהנום.
הגיהנום הוא מקום מעוות שמורכב מחלקים של שדות קרב עקובים מדם ממלחמות שונות לאורך ההיסטוריה (ארמז למשפט המפורסם של ויליאם שרמן, "מלחמה היא גיהנום").
לאחר שהוא מחסל את המוני השדים החזקים ביותר שהוא פגש עד כה, לוחם השחקן בלוציפר במלוא כוחותיו, תוך כדי שהוא מציל את איב מציפורניו.
עם תבוסתו של לוציפר מופיע פתאום אלאסטור, שמגלה לדניאל שהדרך היחידה להביס אותו היא אך ורק כאשר הוא נמצא בגיהנום.
הוא גם מודה לדניאל על שחיסל את לוציפר ועכשיו הדרך סלולה לו להיות שליט הגיהנום.
אלאסטור משסה את צבא השדים שלו בדניאל, והמשחק נגמר כשדניאל נצפה לוחם בשדים.
המשך המשחק מתואר בחבילת ההרחבה "Battle out of Hell".
במידה והשחקן סיים את המשחק ברמת הקושי הגבוהה ביותר (Trauma) יש אפשרות לסוף אלטרנטיבי: דניאל מסכים להצעה הקודמת של סמאל, עולה לגן העדן וסוף סוף פוגש את אשתו ומתאחד איתה לנצח.
ההרחבה הראשונה יצאה בדצמבר 2004 והיא ההרחבה הרשמית היחידה שפותחה על ידי המפתחת המקורית.
בהרחבה התווספו 10 שלבים חדשים, 2 כלי נשק חדשים (עם 2 סוגי יריות לכל אחד), מצבי משחק חדשים למצב מרובה משתתפים ואפקטים גרפיים יותר חדשניים.
עלילת ההרחבה מתרחשת ישר לאחר סיומו של המשחק המקורי.
לאחר תבוסתו של לוציפר מופיע אלאסטור, הגנרל הרביעי שדניאל לכאורה הביס בכור המצרף במשחק הקודם אך כעת מתברר כי ניתן לחסל אותו אך ורק בגיהנום, והתואר של "שליט הגיהנום" פנוי כעת.
דניאל נלחם באינספור שדים אך בסופו של דבר נאלץ להימלט בעזרתה של איב.
עכשיו מטרתו החדשה של דניאל היא למצוא את אלאסטור ולחסל אותו אחת ולתמיד.
במהלך המסע שלו הוא עובר בסביבות של בית יתומים מלא בילדים מקוללים, קרקס "מהגיהנום", מפרץ שודדי ים, קולוסיאום, נקרופוליס, ואפילו גרסה מעוותת של לנינגרד בזמן המצור שהוטל עליה במלחמת העולם השנייה.
בסופו של דבר הוא נלחם נגד אלאסטור ומביס אותו.
לאחר מכן דניאל מגלה כי הכל היה חלק מתוכניתה הזדונית של איב לקחת את תואר "שליט הגיהנום" לעצמה.
איב אומנם מציעה לדניאל להגיע אל גן העדן ולהתאחד שם עם אשתו אך דניאל מסרב, ומכוון את נשקו הישר אל איב, ובכך המשחק מסתיים עם סוף פתוח ובו נרמז שהמלחמה עדיין ממשיכה.
הרחבות שלא פותחו על ידי המפתחת המקורית
יש לציין כי כל הרחבה עומדת בפני עצמה, ואינה דורשת את המשחק המקורי כדי לפעול.
Overdose - פותחה על ידי חברת Mindware הצ'כית ויצאה ב-2007. העלילה מתרכזת סביב דמותו של בליעל, חצי מלאך וחצי שד שנכלא בגיהנום.
לאחר מותו של לוציפר מלך הגיהנום בליעל יוצא לנקום באלה שאסרו אותו: החיה המפלצתית קרברוס, וסמאל - המלאך מהמשחק הראשון, שמתגלה כשד שבגד בבני מינו.
Resurrection - פותחה על ידי חברת Homegrown ויצאה לאור ב-2009. העלילה סובבת סביב ויליאם "ביל" שרמן, שנהרג לאחר שפוצץ את עצמו בטעות בפצצה שאותה ייעד לכנופיית עבריינים יריבה.
ויליאם שהרג בימי חייו אזרחים תמימים היה אמור להיות נידון לגיהנום אך במקום זאת נשלח לכור המצרף ושם הוא נשלח להתמודד נגד איום חדש על העולם הבא: שד בשם אסטרות' שהיה גנרל לשעבר של לוציפר, וכנגד רמיאל - מלאך שסרח ועבר לצד האפל.
Redemption - חבילה שהתחילה את דרכה בתור מוד של קבוצת מעריצים למשחק, אך הפכה לחבילה רשמית בעזרתה של Homegrown שפיתחה את ההרחבה הקודמת.
העלילה מחזירה את השחקן לסיפורו של דניאל גארנר, ולסיפורו של בליעל מחבילת ההרחבה השנייה.
הסיפור מתחיל בכך שבליעל מציל את דניאל מידי איב, וביחד הם חוזרים אל כור המצרף במטרה להילחם בצבא השדים של איב.
בעזרתו של ביל שרמן מההרחבה הקודמת, הם מצליחים להביס את איב, אך לפתע מופיע סמאל ומכריז על עצמו כשליט החדש של הגיהנום, והגיבורים מבינים שהקרב עדיין לא נגמר.
Recurring Evil - הופצה בסטים על ידי חברת Nordic Games ופותחה על ידי Med-Art ו- Eggtooth (קבוצת המעריצים שפיתחה את Redemption במקור).
היא משמשת בתור פריקוול לחבילת ההרחבה הקודמת - ביל שרמן מתמנה לשליט של מרחב כור המצרף, חמוש בחרב השרפים הוא יוצא להתמודד נגד צבא השדים אך הוא מופרע על ידי סמאל ששולח אותו למקומות שונים בכור המצרף.
לראשונה ניתן לסיים את המשחק בשתי דרכים אפשריות, תלוי בבחירות שעשה השחקן ובנטייה שלו בסוף המשחק (לטוב או לרע): או להיהרג בידי סמאל, או להינצל על ידי בליעל רגע לפני שסמאל הורג אותו.
בתערוכת E3 של שנת 2012 הציגה חברת משחקים בשם Nordic Games משחק בשם Painkiller: Hell & Damnation שמשמש גם כרימייק מודרני וגם כמעין המשך ל־Painkiller המקורי.
Painkiller: Hell & Damnation (בתרגום חופשי לעברית: "פיינקילר: גיהנום ועזאזל") הוא משחק פעולה מסוגת יריות בגוף ראשון שפותח על ידי The Farm 51 והופץ על ידי Nordic Games, ומשמש גם כרימייק באיכות גבוהה למשחק המקורי משנת 2004 וגם כמשחק המשך.
המשחק הופץ ב-31 באוקטובר 2012 למחשב האישי, וב-28 ביוני 2013 לפלייסטיישן 3 ולXbox 360 לאחר עיכוב ממושך.
בניגוד למשחק המקורי המשחק הזה לא זכה להצלחה מרובה בביקורות אך מפתחת המשחק ממשיכה לספק לו עדכונים וחבילות הרחבה (DLC) דרך החנויות הווירטואליות.
המשחקיות לא השתנתה הרבה מהמשחק הקודם: השחקן מסתובב עם כלי נשק גדולים וביזאריים, מסתובב בגיהנום ובשאר המחוזות של העולם הבא, ומטרתו להרוג המוני מפלצות, שדים, רוחות ויצורים על טבעיים שהוא פוגש בדרכו.
רוב הנשקים מהמשחק הקודם נשארו, והתווסף נשק חדש בשם "לוכד הנשמות": נשק שהירייה הראשית שלו משחררת להבי מסור מסתובבים לעבר האויבים (ובכך מזכיר את הנשק RazorJack / Ripper מUnreal ומUnreal Tournament), והירייה המשנית שלו יכולה לשאוב נשמות שאויבים מתים הותירו על הרצפה, ולאסוף אותם אל השחקן.
בנוסף לכך גם מצב מרובה המשתתפים שופר: את הקמפיין לשחקן יחיד אפשר לסיים עם שחקן נוסף (Co-op), ובנוסף לכך גם התווסף מצב "הישרדות" בו עד 8 שחקנים נמצאים במפה אחת ועליהם להתמודד מול גלים הולכים וגדלים של מפלצות (בדומה למצב הזומבים מסדרת COD ולמשחק Left 4 Dead).
פרט לכך שאר מצבי המשחק דוגמת Deathmatch (קרב "כולם על כולם") ו-Capture The Flag (תפוס את הדגל) נשארו כפי שהם.
לאחר אירועי המשחקים הקודמים (Painkiller ו-Battle out of Hell) בו גיבור הסדרה, דניאל גארנר, נלחם והביס את כוחות האופל בגיהנום ובכור המצרף, הוא מגלה כי הוא עדיין אינו רשאי להתאחד עם אשתו.
לפתע מופיע המוות, ומציע לדניאל עסקה חדשה: איחוד מחדש עם אשתו תמורת 7000 נשמות של שדים.
המוות נותן לו את נשק "לוכד הנשמות" ודניאל מסכים בלית ברירה, וחוזר שוב פעם אל מדורי הגיהנום וכור המצרף כשהוא מחסל שדים ומתעמת מחדש עם אויביו הוותיקים דוגמת ה־Necrogiant, היצור מהביצה, ואלאסטור.
בדרך הוא פוגש מחדש את איב, שמזהירה אותו מפני הכוונות האמיתיות של המוות, אבל הוא עדיין לא מוכן לסלוח לה על שבגדה בו (בסוף של ההרחבה Battle out of Hell).
היא מנסה לשכנע אותו שהמצב לא באמת כפי שהכל נראה - במיוחד בגלל העובדה הפשוטה שדניאל מצליח לאסוף נשמות של שדים כיוון שהוא לא באמת מת.
דניאל בסופו של דבר חוזר אל המוות עם לוכד הנשמות - אך המוות מאוכזב כיוון שדניאל לכד "רק" 6999 נשמות, כשהנשמה האחרונה שנשארה היא נשמתה של איב.
המוות דורש מדניאל להשיג עבורו את הנשמה של איב אך הוא מסרב וכתוצאה מכך מתפתח קרב שבסופו של דבר דניאל נלחם ומביס את המוות.
עם תבוסתו של המוות נפתח פורטל מסתורי וכשדניאל עובר דרכו הוא מגלה כי הוא לא באמת מת, אלא הוא חי שוכב בבית חולים ונמצא במצב של תרדמת, והמוות בעצם רימה אותו כדי ללכוד אותו בקרב נצחי בכור המצרף.
איב מופיעה לאחר מכן ומספרת לו שהכל הנשמות שהוא אסף היו חלק מתוכנית זדונית ביותר שאפשרה למוות להתאחד עם "אחיו" - פרשי האפוקליפסה - רביעייה שכוללת את מלחמה, מגפה, רעב והמוות בעצמו, ושהם בדרכם לפלוש לכדור הארץ עם צבא השדים כדי לחולל את מלחמת יום הדין.
דניאל מרגיש חסר אונים אבל איב אומרת לו שהוא אינו לבד, ובסיום המשחק נצפית דמותו של בליעל (מPainkiller: Overdose).
כמו למשחק הקודם, גם למשחק זה יצאו הרחבות שמופצות בתור "תוכן שניתן להורדה" (DLC - Downloadable Content) בחנויות הווירטואליות (דוגמת סטים ו-PlayStation Store).
Painkiller Hell & Damnation: Satan Claus DLC - יצאה ב-17 בינואר 2013, נחשבת "מהדורה מיוחדת" לרגל חג המולד.
Painkiller Hell & Damnation: Full Metal Rocket - יצאה ב-26 באפריל 2013, תוכן ההרחבה התמקד בעיקר במצב מרובה משתתפים.
Painkiller Hell & Damnation: Heaven's Above - יצאה ב-20 ביוני 2013. בהרחבה זו המשחק הופך למשחק בגוף שלישי במבט על (בדומה לדיאבלו).
כלל ההרחבות פותחו על ידי המפתחת המקורית של המשחק, The Farm 51, ויצאו לאור על ידי Nordic Games.
בניגוד למשחק הקודם, המשחק לא זכה להרבה שבחים והביקורות עליו היו מעורבות.
המבקרים שיבחו את השיפור בגרפיקה ואת המבחר בכלי הנשק מחד, וביקרו את העובדה שהמשחק נהיה חוזר על עצמו, ואת האינטליגנציה המלאכותית הנחותה של האויבים במשחק.
Pali Się (בעברית: אש של אהבה) הוא שיר בפולנית ובאנגלית שנכתב, הולחן ובוצע על ידי טוליה.
השיר ייצג את פולין באירוויזיון 2019 שהתקיים בתל אביב, ישראל, בעקבות בחירתו בוועדה הפנימית הלאומית של רשות השידור הפולנית.
Paint It Black (נקרא במקור "Paint It, Black" עקב טעות הקלדה מצד דֵּקָה) הוא שיר שבוצע על ידי להקת הרוק הרולינג סטונז.
השיר נכתב על ידי מיק ג'אגר וקית' ריצ'רדס ויצא לאור במקור בשנת 1966.
השיר יצא לאור ב-1966 ונכלל באלבום "Aftermath".
השיר הגיע למקום הראשון במצעד הבילבורד הוט 100 ובמצעד הסינגלים הבריטי.
הוא היה לסינגל השלישי שמגיע למקום הראשון בארצות הברית, ולשישי שהגיע למקום הראשון בבריטניה.
במקור השיר נכתב כשיר פופ שהושווה בהומור על ידי ג'אגר לשירי חתונות יהודיות.
השיר מתאר את האבל הקיצוני שאדם שחווה אובדן בלתי צפוי של אישה, מאהב או בן זוג.
מילות השיר מבטאות קדרות וייאוש באמצעות שימוש במטפורות על בסיס צבעים.
בשיר נעשה שימוש בכלי הנגינה סיטאר והייתה זו הפעם הראשונה שהלהקה עשתה שימוש בכלי זה.
השיר נוצר לאחר שמנהיג הלהקה בריאן ג'ונס החל להתעניין במוזיקה מרוקאית.
השיר יצא בארצות הברית במאי 1966 ודורג במקום הראשון במצעד הבילבורד הוט 100. בחודש זה יצא השיר גם בבריטניה והגיע לפסגת מצעד הסינגלים הבריטי.
השיר נכלל במספר אלבומי אוסף שהוציאו הרולינג סטונז.
להקת War ואריק ברדון יצרו לשיר גרסת כיסוי שנכללה באלבום שיצא בשנת 1971.
השיר נכלל בפסקול הסרטים מטאל ג'אקט (1987) ומלכודת לפרקליט (1997).
השיר שימש כנעימת הפתיחה בסדרה "Tour of Duty" שעסקה במלחמת וייטנאם ובאחד הפרקים במיני-סדרה הדוקומנטרית מלחמת וייטנאם.
גרסה תזמורתית לשיר הופקה עבור הסדרה ווסטוורלד.
בשנת 2015 הזמרת סיארה ביצעה חידוש לשיר עבור פסקול הסרט "צייד המכשפות האחרון.
Paintings in Yellow (בעברית: צִיּוּרִים בְּצָהֹב) הוא אלבום האולפן הרביעי של הזמרת-יוצרת הגרמנייה סנדרה.
הוא יצא לאור ב-26 במרץ 1990, בהוצאת חברת התקליטים וירג'ין רקורדס.
מתוך האלבום יצאו שלושה סינגלים: "Hiroshima", "", ו-"One More Night".
האלבום הגיע למקום הרביעי במצעד האלבומים שבגרמניה.
בפברואר 1990, הוציאה סנדרה את הסינגל המוביל מתוך האלבום "Hiroshima".
השיר הפך ללהיט בין-לאומי, תוך שהגיע למקום הרביעי במצעד של גרמניה, ושווייץ.
בנוסף לכך, "Hiroshima" דורג במקום השלושים-ושלושה ברשימת שירי השנה של גרמניה, ובמקום העשרים-ותשעה ברשימת שירי השנה של שווייץ.
לאחר מכן, יצא השיר "", כסינגל השני מתוך האלבום.
הוא זכה להצלחה נאה במדינות אירופה, ודורג במקום העשרים-ושבעה במצעד של גרמניה.
לבסוף, יצא בספטמבר 1990, השיר "One More Night", כסינגל השלישי והאחרון מתוך האלבום.
הוא זכה להצלחה מתונה בגרמניה.
בשבוע יציאתו הצליח Paintings in Yellow להגיע למקום השמיני במצעד האלבומים שבשווייץ.
בשוודיה, הצליח האלבום להגיע למקום השלושים במצעד האלבומים של המדינה.
בנוסף לכך, זכה האלבום להצלחה נאה באירופה, כאשר הגיע במצעד האלבומים של היבשת למקום השנים-עשר.
האלבום דורג במקום החמישים ברשימת "100 אלבומי השנה של גרמניה", שפורסמה בשנת 1990. איגוד תעשיית ההקלטות הצרפתי (SNEP) העניק לו את תואר הזהב על מכירות של למעלה מ-100,000 עותקים במדינה.
אזורהסמכהיחידות שהוסמכו/מכירותגרמניה (BVMI)זהב250,000^צרפת (SNEP)זהב100,000*שווייץ (IFPI Switzerland)פלטינה50,000^* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
פאליי רויאל (באנגלית Palaye Royale ובקיצור PR) היא להקת רוק אמריקנית-קנדית שהושפעה רבות מן הסוגה גלאם רוק ונוסדה ב-2008 בלאס וגאס, נוודה, ארצות הברית על ידי האחים רמינגטון ליית', סבסטיאן דנציג, ואמרסון בארט.
יש ללהקה שני EP (מיני אלבומים), "Get Higher/White" ו-"The End's Beginning", אלבום הבכורה שלהם "Boom Boom Boom Side A" ראה אור ב-24 ביוני 2016. האלבום השני של הלהקה, "Boom Boom Boom Side B" ראה אור ב-28 בספטמבר 2018. אלבומם השלישי של הלהקה "The Bastards" ראה אור ב-29 במאי 2020.
Palaye Royale התחילה כלהקה בשם Kropp Circle, כאשר דנציג היה בן 16, ליית' היה בן 14 ובארט היה אז 12, ג'ים מק'גורמן ראיין את הלהקה בשנת 2010. במהלך קיץ 2011 הלהקה שינתה את שמה לפאליי רויאל.
בשנת 2009 Kropp Circle הייתה חלק מרדיו דיסני N.B.T.
לאחר שינוי שמם, פאליי רויאל הוציאו את הסינגל הראשון שלהם, "Morning Light" ב־7 במרץ 2012. שנה לאחר מכן, ב-1 ביוני 2013, הם הוציאו את ה-EP הראשון שלהם, שנקרא The End's Beginning.
בדצמבר 2015 הודיעו Sumerian Records כי חתמו עם פאליי רויאל, ואיתו הגיע יציאת אלבומם החדש Boom Boom Room Side A(), שיצא ב־24 ביוני 2016.
האלבום מכיל שלושה עשר שירים, ושתי רצועות בונוס, שיצאו במקור כ-EP דו-מסלולי בשנת 2013, Get Higher and White.
בשנת 2017 נעשה שימוש בקולו של ליית' בסרט שטן אמריקאי, כקול הזמר של ג'וני פאוסט (המשוחק על ידי אנדי בירסאק.
חלק ממוזיקת הלהקה הופיעה בסרט, כמו "Ma Cherie" (גרסה אינסטרומנטלית) ו"Mr Doctor Man".
ליית' סיפק גם את השירה ללהקה הבדיונית של הסרט, The Relentless.
ליית', דנציג ובארט החלו את תהליך ההקלטה של אלבומם השני בינואר 2018. עם זאת, האלבום כולו נגרש ושוחזר במהלך חמישה חודשים, שהושלם שבוע לפני שהלהקה יצאה לסיבוב ההופעות האחרון.
התקליט הושלם ב-28 בספטמבר ומשלים את האלבום הדו-חלקי "Boom Boom Room".
סיבוב ההופעות העולמי שלהם, The Final Boom, תמך בשחרור האלבום.
2018, בעוד סיור המשך, The Funeral Tour, באביב 2019 סימן את סוף העידן.
במהלך סיור זה, נעצר דנציג בגלל שזרק כוס קפה על מכונית שניסתה לדרוס את כלבו.
ביום שישי 13 במרץ 2020, הם הודיעו כי אלבומם השלישי The Bastards ייצא ב-29 במאי 2020. הם יצאו לסיבוב הופעות העולמי "The Bastards" לציון תחילת העידן החדש.
הם נסעו ברחבי בריטניה ואירופה.
בסיבוב ההופעות, הופעתם בגלאזגו בוטלה תוך התראה של שעות בגלל הלהקה שעברה על כללי המקום, ולא הובילה למקדמים שום ברירה אלא לבטל את ההופעות לטובת הבטיחות בקרב הקהל, מה שהוביל אותם להופעה אקוסטית בחינם.
מאוחר יותר, בוטל גם המופע שלהם בבירמינגהם, אך הוחלף מחדש.
ב־29 במאי יצא אלבום האולפן השלישי שלהם The Bastards.
ב-4 באוגוסט הוציאה להקה קאבר לשיר "Mad World".
רמינגטון ליית' (Remington Leith; 2008–היום) – שירה
סבסטיאן דנציג (Sebastian Danzig; 2008–היום) – גיטרה
אמרסון בארט (Emerson Barrett; 2008–היום) – תופים, קלידים
אנדרו מרטין (2018–היום) – גיטרה
Palapa הייתה סדרת לווייני תקשורת של אינדונזיה ששיגורים החלו בשנת 1976. בעקבות הפעלת הלוויין הראשון בסדרה אינדונזיה הפכה להיות המדינה המתפתחת הראשונה בעלת לוויין תקשורת.
הלוויינים היו בבעלות חברה ציבורית Indosat.
שם הסדרה נלקח מהיסטוריה של אינדונזיה - "Palapa" הייתה שבועה עתיקה של ראשי המדינה במאה ה-14.
הלוויין הראשון שוגר ב-8 ביולי 1976 ממרכז החלל קנדי.
הוא היה מסוגל להעביר אותות לכל האיים של אינדונזיה ולאזורים הסמוכים.
על הלוויין הותקנו 12 משיבים ב-C-band ומשלקו היה 574 ק"ג.
שיגור לוויינים של הדור השני החל בשנת 1984. הם כללו 24 משיבים ב-C-band ומשלקם היה 1200 ק"ג.
לוויין Palapa-B2 שוגר בשנת 1984 ממעבורת החלל צ'לנג'ר במשימה STS-41-B.
בגלל בעיה טכנית לוויין לא הצליח להגיע למסלול המתוכנן.
במסגרת משימה STS-51-A הוא נלכד והוחזר לכדור הארץ.
הוא שוגר פעם נוספת בשנת 1987.
לוווינים של הדור השלישי כללו 30 משיבים ב-C-band ו-4 משיבים ב-Ku-band.
לוויין Palapa-D שוגר בשנת 2009 על ידי משגר מדגם צ'אנגג'נג 3B.
עקב בעיה טכנית בשלב השלישי של המשגר הלוויין לא הגיע למסלול המתוכנן.
היה צורך להפעיל מנוע של הלוויין להצבתו במסלול המתוכנן.
כתוצאה מכך אורך חיים של הלוויין התקצר ל-10 שנים.
השיגור שבוצע בשנת 2020 נכשל.
נכון לשנת 2023 כל הלוויינים לא בשימוש וחברה לא מתכננת לחדש צי הלוויינים שלה.
"Paint the Town Red" הוא שיר של הראפרית והזמרת האמריקאית דוג'ה קאט.
הוא יצא ב-4 באוגוסט 2023, דרך קימוסבי ו-RCA רקורדס כסינגל השני מאלבום האולפן הרביעי שלה, Scarlet.
השיר זכה להצלחה מסחרית, הגיע לראש מצעד הסינגלים של ניו זילנד, ועשה היסטוריה בפלטפורמת הספוטיפיי כשיר הראפ הנשי הראשון אי פעם שהגיע לראש מצעד 50 המובילים בארצות הברית של הפלטפורמה.
השיר "Paint the Town Red" שבר כמה שיאי השמעות בספוטיפיי, לשיר הראפ הנשי הסולו הראשון שהגיע לראש מצעד 50 היומי המובילים בארצות הברית של הפלטפורמה, ובמצעד היומי של ספוטיפיי גלובל 200 העולמי, ושיר הראפ הנשי הסולו המהיר ביותר שצבר 100 מיליון השמעות.
השיר הצליח להגיע למקום הראשון במצעד בילבורד גלובל 200. השיר נהפך גם לשיר הראפ הראשון ששוהה במקום הראשון במצעד בילבורד גלובל ללא ארצות הברית.
בארצות הברית, "Paint the Town Red" הופיע לראשונה במקום ה-15 במצעד בילבורד הוט 100 בשבוע של 19 באוגוסט 2023. שבועיים לאחר מכן השיר הרוויח את המקום החמישי במצעד, אחרי שצבר 21.1 מיליון השמעות, 5,000 הורדות דיגיטליות שנמכרו, ו-22.6 מיליון השמעות איירפליי.
השיר משך תשומת לב ביישומון שיתוף וידאו והרשת חברתית המקוונת טיקטוק, כאשר האודיו של השיר התנגן ברקע כ-618,000 פעמים בפלטופרמה.
השיר בנוסף הגיע למקום הראשון במצעדי שירי הראפ, ובמצעד שירי ה-R&B/היפ-הופ במשך שלושה שבועות וכן את טבלאות רכיבי הסטרימינג והמכירות הדיגיטליות שלהם.
בממלכה המאוחדת, השיר "Paint the Town Red" הופיע לראשונה במקום ה-20 במצעד הסינגלים הבריטי בתאריך 17 באוגוסט 2023. בשבוע שלאחר מכן הצליח להגיע למקום ה-15, ובתאריך ה-31 באוגוסט שהה בעשירייה הפותחת.
השיר הרוויח את המקום הרביעי במצעד, ונהפך לשירה הרביעי של דוג'ה קאט שמגיע לעשירייה הפותחת.
ב-27 באוגוסט 2023, חברת המצעדים הרשמית הודיעה כי השיר הוביל את המירוץ לצמרת המצעד, עם הבדל של 1,000 יחידות בלבד המפרידות בין שני המקומות הראשונים.